ตลท.เตือนศึกษาข้อมูลก่อนซื้อขายหุ้น KTECH-RICH ช่วง 7-18 ส.ค. ก่อนเพิกถอน
ตลท.เตือนศึกษาข้อมูลก่อนซื้อขายหุ้น KTECH-RICH ช่วง 7-18 ส.ค. ก่อนเพิกถอน
ตลท.เตือนศึกษาข้อมูลก่อนซื้อขายหุ้น KTECH-RICH ช่วง 7-18 ส.ค. ก่อนเพิกถอน
6 ส.ค. 2563

ตลาดหลักทรัพย์แห่งประเทศไทย (ตลท.) เตือนผู้ถือหุ้นและผู้ลงทุนศึกษาข้อมูลก่อนการตัดสินใจซื้อขายหุ้นสามัญของ บริษัท เคเทค คอนสตรัคชั่น จำกัด (มหาชน) หรือ KTECH และ บริษัท ริช เอเชีย คอร์ปอเรชั่น จำกัด (มหาชน) หรือ RICH หลังจากที่ ตลาดหลักทรัพย์ฯ เปิดให้มีการซื้อหรือขายหุ้นสามัญของ KTECH และ RICH เป็นระยะเวลา 7 วันทำการ ระหว่างวันที่ 7 – 18 สิงหาคม 2563 โดยให้ซื้อด้วยบัญชี Cash Balance และจะดำเนินการเพิกถอนหุ้นสามัญของKTECH และ RICH จากการเป็นหลักทรัพย์จดทะเบียน มีผลตั้งแต่วันที่ 19 สิงหาคม 2563 เป็นต้นไป
 